kardosdrur/scandi-wiki huggingface dataset:
J.H. Paulli

Just Henrik Voltelen Paulli (født 6. marts 1809 i København, død 11. juli 1865 sammesteds) var en dansk præst. Han var far til Richard August Simon Paulli.

Han blev student fra Det von Westenske Institut 1827. I 1833 blev han cand.theol., i 1835 kateket ved  Helligåndskirken og blev allerede i 1837 forflyttet, da han var blevet kendt som en begavet prædikant, til Christiansborg Slotskirke som slotspræst. Her virkede han i tyve år, indtil han 1857 blev kaldet til stiftsprovst og sognepræst ved Vor Frue Kirke. I 1864 blev han tillige kongelig konfessionarius. 

Paulli stod J.P. Mynster nær i henseende til kirkeligt grundsyn og var stærkt påvirket af ham. Han blev i øvrigt Mynsters svigersøn. H.L. Martensen og Paulli var fortrolige venner, og Martensen hørte til stadighed Paullis forkyndelse. Paulli var derfor en af hovedmændene inden for den såkaldte "højkirkelige" retning i den danske kirke. 

Den videnskabelige teologi syslede Paulli også med, trods sin stærkt optagne tid, og navnlig pastoralteologien studerede han. I 1851 blev han dr.theol. på en afhandling om Dr. Niels Hemmingsen's Pastoralteologi, et Bidrag til den praktiske Teologis Historie, i 1854 lærer i homiletik ved pastoralseminariet. Af øvrige skrifter fra hans hånd kan nævnes en prædikensamling Prædikener om Kirken og Sakramenterne (1844) og Kristelige Bønner (1845) samt Taler i Kirken og ved særegne Lejligheder, samlede efter hans død af C.L.N. Mynster og udgivne 1866. 

Paulli var formand for Københavns gejstlige konvents salmebogskomité, der i 1844 udgav et prøvehæfte med salmer. 1840 blev han Ridder af Dannebrog og 1860 Dannebrogsmand.

Han er begravet på Assistens Kirkegård.

Gengivelser 
 To portrætmalerier af David Monies ca. 1838
 To litografier af Edvard Fortling efter tegning af J.V. Gertner, det ene 1843
 Afbildet på Gertners tegning, 1846, af salvingen 1840 (De Danske Kongers Kronologiske Samling)
 Karikatur 1858
 Xylografi 1860 efter tegning af Henrik Olrik efter foto; herefter litografi af I.W. Tegner 1861, litografi 1863 og xylografi 1865
 Tegning af Wilhelm Marstrand
 Buste af Theobald Stein 1865
 Relief af H.W. Bissen 1866-67 (på monument i Vor Frue Kirke, København); tegning hertil af samme

Kilder

Eksterne henvisninger 
 

Domprovster fra Danmark
Riddere af Dannebrog
Personer fra København
Danskere i 1800-tallet
Faglitterære forfattere fra Danmark
Personer i Dansk Biografisk Leksikon
Slotspræster fra Danmark
Kongelige konfessionarii fra Danmark
Pastoralteologi

Pastoralteologi er den gren af den praktiske teologi, som behandler præstens virksomhed, nemlig hans forberedelse til embedet og hans embedsgerning selv med alle dens områder.

Kilder 

 , bind XVIII, s. 952; skrevet af Dr.theol. Alfred Th. Jørgensen

Teologi
Halle (Weserbergland)

Halle er en kommune i Landkreis Holzminden i den tyske delstat Niedersachsen, med 1.572 indbyggere (2012), og en del af amtet Bodenwerder-Polle.

Geografi 
Kommunen ligger midt i Weserbergland mellem mittelgebirgene Vogler og Ith og gennemløbes fra nord af Lenne-bifloden Spüligbach.

Nabokommuner 
Halle grænser mod nord og øst til Emmerthal (landsbyen Esperde), Coppenbrügge (landsbyen Harderode) og Salzhemmendorf i Landkreis Hameln-Pyrmont, mod syd til Dielmissen og Kirchbrak, og mod vest til Bodenwerder og Heyen.

Inddeling 
Kommunen Halle består af følgende landsbyer og bebyggelser:
 Bremke (249 indbyggere)
 Dohnsen (407 indbyggere)
 Halle (739 indbyggere)
 Hunzen (146 indbyggere)
 Kreipke (41 indbyggere)
 Tuchtfeld (64 indbyggere)
 Wegensen (80 indbyggere)

Eksterne kilder/henvisninger 

 Officielt websted

Byer i Niedersachsen
Sjællandsderby

Sjællandsderby er navnet når de store hold i Region Sjælland mødes i fodbold.
Der er typisk tale om hold fra Superligaen og 1. division.
De største hold der er tale om er HB Køge, FC Roskilde, Næstved Boldklub og FC Vestsjælland.

Se også 
 The New Firm

Noter

Eksterne henvisninger 
 HB Køges officielle hjemmeside
 Næstved Boldklubs officielle hjemmeside
 FC Roskildes officielle hjemmeside
 FC Vestsjællands officielle hjemmeside

HB Køge
Næstved Boldklub
FC Roskilde
FC Vestsjælland
Brevörde

Brevörde er en kommune i Landkreis Holzminden i den tyske delstat Niedersachsen, med 671 indbyggere (2012), og en del af amtet Bodenwerder-Polle.

Geografi 

Brevörde ligger i Weserbergland Oberes Wesertal, omkring 9,5 km sydvest for Bodenwerder og 9 km nordnordvest for Holzminden. Den ligger på venstre og nordlige bred af Weser, der laver to store meanderslyngninger.

Inddeling 
Kommunen Brevörde består ud over hovedbyen af nabobyen mod øst Grave.

Eksterne kilder/henvisninger 

 Officielt websted

Byer i Niedersachsen
Yandere

er en arketype i japansk populærkultur.

Betegnelse yandere bruges om en person, oftest kvindelig, der føler sig stærkt tiltrukket af en anden person, men som ofte falder i en psykotisk tilstand senere i forløbet, som følge af ikke gengældt eller skuffende kærlighed. Denne tilstand fører ikke sjældent til udøvelse af vold og kan i mere ekstreme tilfælde fører til, at figuren bliver morder eller endda begår selvmord.

Modstykket til yandere er tsundere, der dækker over en person, der udvikler sig fra at være stridslysten og til tider også brutal til at være flink og elskværdig. Men mens tsundere kendes fra mange værket, så er yandere ikke helt så udbredt, da den først alvor er kommet i rampelyset i nyere anime, manga, visual novel-spil og erotiske spil.

Etymologi 
Ordet yandere er sammensat af ordene , der betyder at være syg, og , der betyder flirtende. Som navneord bruges begrebet  om en pige med den beskrevne personlighed.

Historie 
Selvom der i forvejen fandtes figurer, der gennemgik den beskrevne udvikling, så blev begrebet som sådan først skabt i 2005 om figurerne Kotonoha Katsura og Kaede Fuyou fra spillene School Days fra 0verflow og Shuffle! fra Navel. Begge figurer er forholdsvis sky personer, der er forelsket i hovedpersonen. Da denne imidlertid vender sig mod andre piger, myrder Kotonoha Katsura hovedpersonen i sit spil, mens Kaede Fuyou angriber sin veninde Asa Shigure og fordømmer hende på det groveste, hvorefter denne grundet sin svagelige natur næsten får et hjerteinfarkt. Begrebet blev efterfølgende taget op i andre manga og anime og blev på den måde mere udbredt.

Noter 

Anime- og mangabegreber
Nitratspaltende bakterier

Nitratspaltende bakterier er bakterier, som er i stand til at spalte NO3 for de får energi fra et kvælstof.

Eksempler på sådanne bakterier er Thiobacillus, Micrococcus, Paracoccus og Pseudomonas.

Jordbundsbiologi
Biokemi
Bakterier
Nitrogenmetabolisme
Bodenwerder

Bodenwerder er en lille by og kommune i Landkreis Holzminden i den tyske delstat Niedersachsen, med godt 5700 indbyggere (2012), og administrationsby i amtet Bodenwerder-Polle.

I 1750 trak Baron von Münchhausen sig tilbage til sit gods her, og fortalte sine berømte historier til sine venner.
Han døde i 1797. Hans hus blev overtaget af byen i 1935, og brugt som rådhus, og en del er Münchhausen Museum.

Geografi 
Byen ligger mellem Hameln og Holzminden ved Oberweser. Mod sydøst ligger Voglerbjergene. Ved Bodenwerder munder Lenne ud i Weser.

Inddeling 
 Bodenwerder
 Buchhagen
 Kemnade
 Linse
 Rühle

Eksterne kilder/henvisninger 

 Officielt websted

Byer i Niedersachsen
Jasmin Wagner

Jasmin Wagner (født 20. april 1980 i Hamburg) er en tysk sangerinde, skuespillerinde og tv-vært. Hun er bedst kendt under kunstnernavnet Blümchen, og desuden som Blossom i engelsksprogede lande og i Asien.

Wagner er halvt tysk og halvt kroatisk. Hun begyndte karrieren allerede som barn, som fotomodel i modekataloger. Musikkarrieren begyndte i midten af 90'erne, da hun som femten-årig udgav singlen «Herz an Herz». Singlen nåede en fjerdeplads på de tyske hitlister. Debutalbumet Herzfrequenz (1996) blev på de tyske lister i over et år.

I 1996 blev Wagner lanceret udenfor de tyske grænser, og blev blandt andet populær i Japan. I 1997 kom albumet Verliebt…. Denne plade indeholdt blandt andet Nena-coveret «Nur geträumt». Wagners tredje studioalbum var Jasmin (1998). I 1999 søgte hun nye markeder, og udgav blandt andet sangen «Tu es mon île» i Frankrig (som duet med Yta Farrow). Sangen «Heut' ist mein Tag» blev udgivet som single i Skandinavien, og nåede førstepladsen på den norske Topp 20-listen. I 2000 kom Wagners fjerde studiealbum, Die Welt gehört dir. Dette album markerede slutningen på Wagners karriere under navnet «Blümchen».

I december 2001 relanceredes Wagner, denne gang under sit eget navn, da hun udgav den kendte julesang «Santa Claus Is Coming To Town» i en techno-version. I 2003 udgives «Leb deinen Traum», i forbindelse med TV-programmet Popstars. I 2006 udkom albumet Die Versuchung, et album som brød markant med Wagners tidligere genrer.

Wagner har også gjort sig bemærket som vært på tysk fjernsyn, blandt andet i programmerne Heart Attack, Mini Playback Show, Top of the Pops og flere andre. Hun har også medvirket i sæbeoperaen Gute Zeiten – Schlechte Zeiten, i Hollywood-filmen Driven og i musikalen Vom Geist der Weihnacht.

Eksterne henvisninger 

Jasmin Wagners hjemmeside
 
 

Sangere fra Tyskland
Skuespillere fra Tyskland
Personer fra Hamborg
Hamborgbibelen

Hamborgbibelen er en håndskreven pragtbibel i tre bind. Den indeholder en enestående serie billeder, som viser fremstillingen af en bog anno 1255. Billedserien er vist i initialerne (de store begyndelsesbogstaver).

Indhold 

Hamborgbibelen er ikke blot et monumentalt resultat af det middelalderlige boghåndværk, men også et enestående udtryk for middelalderens egen fascination ved bogen. Værket er skrevet på 700 pergamentblade, indbundet i tre store bogbind og vejer 40 kg. Ud over initialer med scener fra de bibelske bøger rummer Hamborgbibelen en sekvens af billeder, der viser, hvorledes en middelalderlig bog blev til: fra fremstillingen og tilvirkningen af pergament over skriveprocessens forskellige trin til malerens arbejde med illumineringen. Mens munke i færd med at skrive er et yndet motiv i middelalderlige bøger, er gengivelser af de øvrige faser i en bogs fremstilling meget sjældne. Scenerne af bogens fremstilling er spredt over alle tre bind, med flest i 3. bind .

Fremstilling af Hamborgbibelen 
Denne bibel blev fremstillet i Hamborg i 1255 af skriveren Karolus på foranledning af Bertoldus, der var dekan ved det hamburgske domkapitel. Begge nævnes i et dedikationsdigt, der findes i alle tre bind. Derimod nævnes det ikke, hvem der er mester for de tre binds talrige illuminerede initialer. Til gengæld har kunstneren sat sin anonyme signatur i bogen; forbundet med den sidelange nedstreg i Hamburgbibelens sidste initial, et A, finder man et fint indrammet billede af en bogmaler koncentreret om sit arbejde ved pulten. En raffineret hyldest til den kunst, han udøvede.

Herkomst og betydning 
Hamborgbibelen blev købt af Det Kongelige Bibliotek på auktionen over det hamborgske domkapitels bøger i 1784. På grund af billedsekvensen om fremstilling af en bog regnes den for verdenskulturarv og er optaget i UNESCOs Memory of the World Programme

Eksterne henvisninger 
 Hamborgbibelen, Biblia Latina, fremstillet 1255, Det Kongelige Bibliotek, Håndskriftsamlingerne, MS GKS 4 folio
 Illuminated initials  fra unesco-ci.org

Noter 

Bibeludgaver
Det Kongelige Bibliotek
Skriftlig kulturarv - Danmark
Moe (slang)

er et japansk slangudtryk for tiltrækning af figurer i videospil, manga eller anime. Betegnelse bruges ofte i forbindelse med stereotype kendetegn. F.eks. betegner  de egenskaber, der gør en figur med briller, meganekko, tiltrækkende.

Begrebet bruges også om mangaer, hvor figurerne er særligt nuttede, eller om figurerne selv. Det bruges oftest i forbindelse med mangaer til et mandligt publikum men forekommer også i stigende grad i shoujo-mangaer, der henvender sig til piger. Når talen går på anime- og mangafigurer kan begrebet bruges synonymt med kawaii, der nærmest kan oversættes som sød, kær eller nuttet.

Kendetegn 

Moe bruges først og fremmest om kvindelige figurer, der opfylder bestemte kriterier for karakteregenskaber og udseende. For det meste er de unge, uskyldige og nuttede (kawaii) og har bestemte komiske eller specielle vaner eller måder at opføre sig på. Typiske eksempler kan f.eks. findes i animeserier fra Kyoto Animation. En væsentlig del af dem er baseret på visual novel-spil fra Key, hvor mindst en af de kvindelige hovedpersoner taler på en usædvanlig måde. F.eks. benytter Ayu Tsukimiya fra Kanon ordet  om sig selv, til trods for at det udtryk normalt kun bruges af drenge. Til hendes usædvanlige sprog hører også lyden . Dette udtryk bruger hun for trykkende følelser som frustration eller angst, men hun bruger det så ofte, at det mere minder om en talefejl.

Tilsvarende figurer findes også i Air eller Clannad, der ligeledes oprindelig stammer fra Key. Men stereotyperne går også igen i forskellige andre værker. I The Melancholy of Haruhi Suzumiya, der også er animeret af Kyoto Animation, udgør Mikuru Asahina og Yuki Nagato således hver deres variant. Mens Mikuru Asahina har karakter af en sky og uskyldig pige med en oprigtig personlighed, så lever Yuki Nagato op til næsten samtlige klicheer om en tillukket meganekko. Dette blev endnu mere forstærket i den succesfulde serie K-On!, hvor alle fem kvindelige hovedpersoner opfylder moe-kriterierne. De er ganske vist elskværdige men har hver deres stærkt udprægede svagheder. Således kan de være overnervøse, naive, søvnige eller højt oppe. Den slags figurer findes naturligvis også i mange andre animeer fra andre studioer og mangaer fra forskellige mangaka.

Kilde 
 Ga-netchû! Das Manga-Anime-Syndrom. S. 268, Henschel Verlag, 2008.

Anime- og mangabegreber
Tebian Electric Apparatus

Tebian Electric Apparatus (TBEA) er en kinesisk producent af transformatorer og andet elektrisk udstyr, desuden udvikler af elektricitets-transmissionsprojekter. Virksomhedens hovedsæde ligger i Changji i Xinjiang. Sammen med konkurrenterne Tianwei Baobian Electric (TWBB) og XD Group, er det en af Kinas største producenter af transformatorer.   
Virksomheden bygger transformatorer og udvikler transmissionslinjer på kontraktbasis.

Internationale operationer 
I Etiopien fik TBEA i 2009 tildelt en en kontrakt på udvikling af en transmissionslinje fra Gilgel Gibe III-dæmningen til Addis Ababa.  I 2010 i Zambia underskrev det statsejede ZESCO en kontrakt med TBEA til en værdi på 334 mio. USD om etableringen af 330 kv stærkstrøms-transmissionslinjer.  

Koncernen driver også en division i Gujarat i Indien, hvor der fremstilles transformatorer, solenergiudstyr og kabler. Den indiske division er registreret under selskabsnavnet TBEA Energy (India) Pvt Ltd og er målrettet markederne i Indien, Afrika, Mellemøsten og andre markeder.

Kilder 

Ingeniørvirksomheder fra Kina
Fremstillingsvirksomheder fra Kina
Xinjiang
Elektronikvirksomheder fra Kina
Tianwei Baobian Electric

Tianwei Baobian Electric' (TWBB) er en kinesisk producent af transformatorer og andet elektrisk udstyr. Sammen med konkurrenterne Tebian Electric Apparatus (TBEA) og XD Group, er virksomheden blandt de største producenter af transformatorer i Kina. TWBB har hovedsæde i Baoding i Hebei.

Virksomheden er desuden engageret i fremstilling af vindmøller. I 2009 vandt TWBB et udbud og indgik en kontrakt til en værdi af 300 millioner RMB om levering af 33 vindmøller til Zhuozi wind farm i det Indre Mongoliet, det var den første vindmøllekontrakt til TWBB.

Kilder 

Ingeniørvirksomheder fra Kina
Fremstillingsvirksomheder fra Kina
Vindturbineproducenter
Hebei
Elektronikvirksomheder fra Kina
Irans volleyballlandshold

Irans volleyballlandshold er et hold under Iran Volleyball Forbund (IRV), udvalgt blandt alle Iran volleyballspillere til at repræsentere Iran i internationale volleyballturneringer arrangeret af det internationale volleyballforbund FIVB samt i venskabskampe mod andre nationale forbunds udvalgte hold. Iran er det stærkeste hold i Asien.

Eksterne henvisninger 
 IRAN Volleyball Forbund, Herrelandsholdet.

Volleyballlandshold
Volleyball
143 Records

143 Records er et pladeselskab af produceren David Foster og er en del af Atlantic Records. Tallene 1-4-3 er afledt af "Jeg elsker dig".

Artister 
Understående artister har en kontakt med 143 Records:
 Michael Bublé
 The Corrs
 Josh Groban
 Renee Olstead

Eksterne henvisninger 
 Officielle hjemmeside 

Pladeselskaber fra USA
Warner Music Group
Snowboarding under vinter-OL 2006 – Herrenens halfpipe

Herrenes halfpipe konkurrence i snowboarding ved de olympiske vinterlege i 2006 blev afholdt i Bardonecchia, en landsby i provinsen Torino, Italien. Konkurrencen fandt sted den 12. februar 2006.

Medaljevindere 

Herrenens halfpipe
Lava Records

Lava Records er et amerikansk pladeselskab, der er ejet af Warner Music Group. Pladeselskabet blev stiftet i 1995.

Artister

Nuværende artister 
 30 MILES
 Jessie J
 Black Veil Brides
 Kaile Goh
 Alysha Brillinger

Tidligere artister 
 Authority Zero
 Bif Naked
 The Boondock Saints
 CIV
 Course of Nature
 Cold
 The Corrs
 The Cult
 Egypt Central
 Willa Ford
 Grade
 Hot Action Cop
 Little-T and One Track Mike
 Matchbox 20
 Edwin McCain
 Nonpoint
 Needtobreathe
 Outspoken
 Franky Perez
 Porcupine Tree
 Reach 454
 Smile Empty Soul
 Jill Sobule
 Sugar Ray
 Unwritten Law
 Vanessa Williams
 Antigone Rising
 Basement Jaxx
 Blue Man Group
 Joe Brooks
 John Butler Trio
 Cherie
 The Click Five
 Embrace
 Kid Rock
 Toby Lightman
 Of A Revolution
 Simple Plan
 Skillet
 Skindred
 Throwing Gravity
 Trans-Siberian Orchestra
 Uncle Kracker
 Vaux
 Brittney White

Pladeselskaber fra USA
Etableret i 1995
Warner Music Group
Seamus O'Connor

Seamus O'Connor (født 4. oktober 1997 i San Diego, Californien) er en professionel snowboarder, der repræsenterer Irland. Han deltog ved vinter-OL 2014 i Sotji indenfor disciplinerne slopestyle og halfpipe.

Eksterne henvisninger 
 
 Profil på WorldSnowboardTour.com
 Profil  på Sochi2014.com

Snowboardere fra USA
Snowboardere ved vinter-OL 2014
Deltagere i X-Games
Deltagere for Irland ved vinter-OL 2014
Personer fra San Diego
Birte Carlé

Birte Carlé (1. august 1923 – 21. februar 2014 i Sæby) var en dansk litteraturforsker, dr.phil.

Hun blev i 1950 cand.mag. i dansk (hovedfag) og kristendomskundskab (bifag), og det blev begyndelsen på en lang karriere som forsker, underviser, skribent og oversætter. Efter pædagogikum på Holte Gymnasium fik hun job på Østre Borgerdyd Gymnasium, hvor hun underviste indtil 1977; heraf de sidste fem år som studielektor. I 1980 blev hun ansat i Groningen, Holland, som lektor i dansk ved Universiteit Groningens institut for skandinaviske studier. Her skrev hun doktordisputats om Jomfrufortællingen. Et bidrag til genrehistorien.

Carlé var også oversætter og oversatte bl.a. Anne Franks dagbog og udgav bøger om bl.a. oldtidsbyer i Tyrkiet.

Hun er begravet på Hornbæk Kirkegård.

Kilder 
 "Navne", Jyllands-Posten, 27. februar 2014.

Litteraturhistorikere fra Danmark
Oversættere fra Danmark
Lærere fra Danmark
Faglitterære forfattere fra Danmark
Danskere i 1900-tallet
Déborah Anthonioz

Déborah Anthonioz (født 29. august 1978 i Thonon-les-Bains, Haute-Savoie) er en fransk snowboarder, der deltog i vinter-OL i 2006, 2010 og 2014 for Frankrig. Hun vandt én sølvmedalje ved vinter-OL 2010 i disciplinen Snowboard Cross.

Eksterne henvisninger 

 

Snowboardere fra Frankrig
Deltagere for Frankrig ved vinter-OL 2006
Deltagere for Frankrig ved vinter-OL 2010
Deltagere for Frankrig ved vinter-OL 2014
Medaljevindere ved vinter-OL 2010
Olympiske sølvmedaljevindere fra Frankrig
Snowboardere ved vinter-OL 2010
Snowboardere ved vinter-OL 2006
Snowboardere ved vinter-OL 2014
Gjermund Bråten

Gjermund Bråten (født 23. oktober 1990 i Drammen) er norsk professionel snowboarder fra Ål, der repræsenterer Geilo Idrettslag og har tidligere været elev på snowboardlinjen ved Eliteidrætsgymnasiet i Geilo. Han repræsenterede Norge ved vinter-OL 2014 i Sotji, hvor han konkurrerede i disciplinen slopestyle. Han er storebror til den norske freestyle skiløber Øystein Bråten, der ligeledes deltog ved vinter-OL 2014.

Referencer

Eksterne henvisninger 

 
 
 Gjermund Bråten – Profil og resultatoversigt på worldsnowboardtour.com.

Snowboardere fra Norge
Deltagere for Norge ved vinter-OL 2014
Snowboardere ved vinter-OL 2014
Deltagere i X-Games
Personer fra Ål
Øystein Bråten

Øystein Bråten (født 21. juli 1995 i Ringerike) er norsk freestyle skiløber. Bråten er opvokset i den lille norske by Torpo.

Han repræsenterede Norge ved vinter-OL 2014 i Sotji, hvor han konkurrerede i disciplinen ski-slopestyle, hvor han endte som nr. 10. Efter et succesfuldt 2017, hvor hans største succes var guld ved X Games Aspen 2017, repræsenterede Bråten igen Norge ved vinter-OL 2018 i Pyeongchang i slopestyle, hvor han vandt sin første OL-guldmedalje. I kvalifikationen blev han nummer fire med 93,60 point, men i finalen scorede han i første gennemløb 95,00 point, hvilket var langt mere end konkurrenterne, og det skulle vise sig ikke at blive overgået. Amerikaneren Nick Goepper opnåede 93,60 point og fik sølv, mens canadieren Alex Beaulieu-Marchand med 92,40 point vandt bronze.

Han er lillebror til den norske snowboarder Gjermund Bråten.

X Games-resultater 
Medaljer: Guld: 2 - Sølv: 2 - Bronze: 2

Referencer

Eksterne henvisninger 
 

Freestyleskiløbere fra Norge
Deltagere for Norge ved vinter-OL 2014
Freestyleskiløbere ved vinter-OL 2014
Deltagere for Norge ved vinter-OL 2018
Freestyleskiløbere ved vinter-OL 2018
Medaljevindere ved vinter-OL 2018
Olympiske mestre fra Norge
Rødning

Rødning er en del af forarbejdningen af hør, hamp og andre planter. Man rødner planten på marken ved at lade afgrøden ligge på marken og delvis forrådne. Fugt og mikroorganismer udfører arbejdet. Processen skal stoppes inden fibrene ødelægges.

Eksterne henvisninger 
 
 Rødning | Hørvævsmuseet på Krengerup om rødning af hør

Materialer
Markarbejde
Ståle Sandbech

Ståle Sandbech (født 3. juni 1993 i Bærum, Akershus) er en norsk snowboarder, der repræsenterer  BSK Snowboard. 

Han deltog i sit første vinter-OL som 16-årig. Det var i Vancouver i 2010, hvor han blev den yngste mandelige deltager for Norge ved et vinter-OL og den samlet set den yngste siden Sonja Henie i 1928. Han beskrev det selv som noget "ganske vilt". Han kom ikke videre fra kvalifikationsrunden i halfpipe ved legene.

Som 20-årig var han igen med ved OL, denne gang i Sotji, hvor han stillede op i slopestyle. Han opnåede 27,00 point i første gennemløb, men i andet gennemløb nåede han 91,75 point, hvilket var nok til sølv efter Sage Kotsenburg fra USA med 93,50 point, mens canadieren Mark McMorris med 88,75 point tog tredjepladsen. Det blev Norges første medalje ved vinterlegene. Det var første gang, at slopestyle var en del OL-programmet.
Han var igen med ved vinter-OL 2018 i Pyeongchang, hvor han først stillede op i Slopestyle. Her blev det til en fjerdeplads, mens han i Big Air endte på en sekstendeplads.

OL

Referencer

Eksterne henvisninger 

 

Snowboardere fra Norge
Deltagere for Norge ved vinter-OL 2010
Deltagere for Norge ved vinter-OL 2014
Deltagere for Norge ved vinter-OL 2018
Deltagere for Norge ved vinter-OL 2022
Snowboardere ved vinter-OL 2010
Snowboardere ved vinter-OL 2014
Snowboardere ved vinter-OL 2018
Snowboardere ved vinter-OL 2022
Personer fra Bærum
Medaljevindere ved vinter-OL 2014
Olympiske sølvmedaljevindere fra Norge
Deltagere i Vinter X-Games